pythainlp/thai-wiki-dataset-v4 huggingface dataset:
หม่อมเจ้าผจงรจิตร์ กฤดากร

หม่อมเจ้าผจงรจิตร์ กฤดากร (30 เมษายน พ.ศ. 2446 – 22 พฤศจิกายน พ.ศ. 2524) เป็นพระธิดาในพระเจ้าบรมวงศ์เธอ กรมพระนเรศรวรฤทธิ์ ประสูติแต่หม่อมเจิม กฤดากร ณ อยุธยา
หม่อมเจ้าผจงรจิตร์ประสูติที่วังถนนพระอาทิตย์ แล้วเข้าศึกษาที่วังบางขุนพรหม หลังพระบิดาสิ้นพระชนม์เมื่อหม่อมเจ้าผจงรจิตร์มีชันษาได้ 24 ปี จึงย้ายไปประทับที่บ้านถนนนเรศที่ทรงจับจองไว้ ที่ภายหลังได้ตัดถนนนเรศจึงเปิดเป็นบ้านให้เช่า 
หม่อมเจ้าผจงรจิตร์เสกสมรสกับพระวรวงศ์เธอ พระองค์เจ้าบวรเดช เชษฐาร่วมพระบิดา มีธิดา 3 คน คือ หม่อมราชวงศ์วิภาสิริ วุฒินันท์, หม่อมราชวงศ์อัจฉริยา คงสิริ และหม่อมราชวงศ์ภรณี รอสส์ หม่อมเจ้าผจงรจิตร์และพระวรวงศ์เธอ พระองค์เจ้าบวรเดช สวามี เสด็จไปขอลี้ภัยทางการเมืองที่เมืองไซ่ง่อน ประเทศเวียดนาม จากเหตุการณ์กบฏบวรเดช กระทั่งหลังสงครามโลกครั้งที่สอง ทรงย้ายไปประทับที่ประเทศกัมพูชา และเสด็จกลับประเทศไทยพร้อมสวามี เมื่อปี พ.ศ. 2491 หม่อมเจ้าผจงรจิตร์ทรงตั้งโรงงานย้อมผ้าและพิมพ์ผ้า ที่ไซ่ง่อน และหัวหิน พัฒนาโรงงานทอผ้าลายไทยขึ้นมาจนประสบความสำเร็จ ถือว่าเป็นจุดกำเนิดผ้าโขมพัสตร์
หม่อมเจ้าผจงรจิตร์ถึงชีพิตักษัยเมื่อวันที่ 22 พฤศจิกายน พ.ศ. 2524 สิริชันษา 78 ปี ต่อมา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จไปพระราชทานเพลิงศพเมื่อวันพุธที่ 17 มีนาคม พ.ศ. 2525 ณ เมรุวัดเทพศิรินทราวาสราชวรวิหาร
หม่อมเจ้าวรศักดิเดชอุดม ศุขสวัสดิ์

หม่อมเจ้าวรศักดิเดชอุดม ศุขสวัสดิ์ (22 มิถุนายน พ.ศ. 2447 - 10 กุมภาพันธ์ พ.ศ. 2524) เป็นพระโอรสในพระเจ้าบรมวงศ์เธอ กรมหลวงอดิศรอุดมเดช ประสูติแต่หม่อมเขียน ศุขสวัสดิ์ ณ อยุธยา
หม่อมเจ้าวรศักดิเดชอุดมประสูติที่วังติดกับวัดพระเชตุพนวิมลมังคลารามราชวรมหาวิหาร ทรงสำเร็จการศึกษาจากโรงเรียนนายร้อย แล้วเข้ารับราชการในกรมทหารราบที่ 1 รักษาพระองค์ ภายหลังได้ทรงลาออกมาประกอบอาชีพส่วนองค์
หม่อมเจ้าวรศักดิเดชอุดมเสกสมรสกับหม่อมราชวงศ์สดศรี (ราชสกุล สวัสดิกุล) และหม่อมพัฒนา มีโอรสธิดาทั้งสิ้น 11 คน
หม่อมเจ้าวรศักดิเดชอุดม ถึงชีพิตักษัยด้วยโรคหอบเรื้อรัง เมื่อวันที่ 10 กุมภาพันธ์ พ.ศ. 2524 สิริชันษา 76 ปี 8 เดือน พระราชทานเพลิงศพเมื่อวันที่ 17 กุมภาพันธ์ พ.ศ. 2524 ณ เมรุวัดเทพศิรินทราวาสราชวรวิหาร
หม่อมเจ้าจิตร์ปรีดี ประวิตร

หม่อมเจ้าจิตร์ปรีดี ประวิตร (25 กุมภาพันธ์ พ.ศ. 2450 - 24 พฤษภาคม พ.ศ. 2497) เป็นพระโอรสในพระเจ้าบรมวงศ์เธอ กรมหลวงปราจิณกิติบดี ประสูติแต่หม่อมชื้น ประวิตร ณ อยุธยา (สกุลเดิม กัลยาณมิตร)
หม่อมเจ้าจิตร์ปรีดี เสกสมรสกับหม่อมหลวงเหมือนจันทร์ ประวิตร (ราชสกุลเดิม ดารากร) มีโอรสธิดา 4 คน ได้แก่
ทรงรับราชการในสมัยรัชกาลที่ 7 ในแผนกการเงิน กรมพระคลังข้างที่และสำนักงานทรัพย์สินส่วนพระมหากษัตริย์ ต่อมาประชวรด้วยโรคหทัย จึงได้ลาออกจากราชการมาตั้งหุ้นส่วนค้าขายส่วนพระองค์ จนกระทั่งประชวรอีกครั้ง สิ้นชีพตักษัยด้วยพระโรคเดิมในวันที่ 24 พฤษภาคม พ.ศ. 2497 สิริชันษา 47 ปี
เอกราชของสกอตแลนด์

เอกราชของสกอตแลนด์ (#เปลี่ยนทาง ,) เป็นจุดมุ่งหมายทางการเมืองของพรรคการเมือง กลุ่มรณรงค์ และบุคคลจำนวนหนึ่งในสกอตแลนด์ (ซึ่งเป็นประเทศหนึ่งในสหราชอาณาจักร) ที่ต้องการให้ประเทศเป็นรัฐเอกราชที่มีอธิปไตยของตนเองอีกครั้งหนึ่ง
การลงประชามติทั่วประเทศจะมีขึ้นในวันที่ 18 กันยายน ค.ศ. 2014 เพื่อตัดสินใจว่าจะสกอตแลนด์จะแยกประเทศออกจากสหราชอาณาจักรหรือไม่
โรงเรียนบ้านไถงตรง

โรงเรียนบ้านไถงตรง [ถะ-ไหฺง-ตฺรง] เป็นโรงเรียนประถมศึกษา สังกัดสำนักงานคณะกรรมการการศึกษาขั้นพื้นฐาน ก่อตั้งขึ้นเมื่อวันที่ 18 กันยายน พ.ศ. 2500 โดยแยกมาจากโรงเรียนสระโบราณ (โรงเรียนเมืองสุรินทร์ในปัจจุบัน)
โรงเรียนบ้านไถงตรง ตั้งอยู่บริเวณทิศตะวันตกวัดไตรรัตนาราม หมู่ที่ 13 ตำบลนอกเมือง อำเภอเมืองสุรินทร์ จังหวัดสุรินทร์ โดยตั้งตามชื่อหมู่บ้านอันเป็นที่ตั้งโรงเรียน ปัจจุบัน บ้านไถงตรงแบ่งออกเป็น 2 ส่วน คือ ส่วนที่เป็นหมู่บ้านและส่วนที่เป็นโรงเรียน โดยมีวัดไตรรัตนาราม(บ้านทนง) คั่นไว้
ที่ตั้ง.
บ้านไถงตรง (ทิศตะวันตกวัดไตรรัตนาราม) หมู่ที่ 13 ตำบลนอกเมือง อำเภอเมืองสุรินทร์ จังหวัดสุรินทร์ 32000
ประวัติโรงเรียน.
ปี 2500 กระทรวงศึกษาธิการได้ประกาศจัดตั้งโรงเรียนประถมศึกษาเพื่อรองรับและให้บริการการเรียนการสอนแก่เยาวชนในตำบลนอกเมืองที่อยู่ในเขตบริการเดิมของโรงเรียนสระโบราณ (โรงเรียนเมืองสุรินทร์ในปัจจุบัน) ประกอบด้วย บ้านโสน บ้านทนง บ้านไถงตรง รวมไปถึง บ้านหมอกวน บ้านดองกะเม็ด (ซึ่งขณะนั้นยังอยู่ในเขตตำบลนอกเมือง) โดยได้เลือกพื้นที่จัดสร้างโรงเรียนบริเวณป่าช้าเก่า บ้านไถงตรง ตำบลนอกเมือง และใช้ชื่อ โรงเรียนบ้านไถงตรง ตามหมู่บ้านอันเป็นที่ตั้งของโรงเรียน โดยมีนายประถม สิงคนิภา เป็นครูใหญ่คนแรก และได้ถือเอาวันที่ 18 กันยายน พ.ศ. 2500 เป็นวันก่อตั้งโรงเรียน
ปัจจุบัน โรงเรียนบ้านไถงตรง ได้เข้าร่วมโครงการมูลนิธิการศึกษาทางไกลผ่านดาวเทียม ของโรงเรียนวังไกลกังวล
ผู้บริหาร ครูและบุคลากรในปัจจุบัน.
ตำแหน่ง : ผู้อำนวยการ
ตำแหน่ง : ครูชำนาญการ
ตำแหน่ง : ครูชำนาญการพิเศษ
ตำแหน่ง : ครูชำนาญการ
ตำแหน่ง : ครูชำนาญการ
ตำแหน่ง : ครูชำนาญการพิเศษ
ตำแหน่ง : ครูธุรการ
ตำแหน่ง : นักการภารโรง
เขตพื้นที่บริการ.
เนื่องจากโรงเรียนบ้านไถงตรง เป็นโรงเรียนชานเมือง ห่างจากเขตเทศบาลเมืองสุรินทร์เพียง 100 เมตร จึงเป็นอีกทางเลือกหนึ่งของประชาชนจากในเมืองที่อาศัยอยู่ใกล้โรงเรียน (ชุมชนไตรรงค์, ชุมชนหมอกวนและชุมชนสระโบราณ)ส่งบุตรหลานมาเรียนที่นี่
นามโรงเรียนกับเอกลักษณ์ท้องถิ่น.
แม้ว่าโรงเรียนบ้านไถงตรง จะเป็นโรงเรียนขนาดเล็ก มีบทบาทไม่มากนัก แต่สิ่งหนึ่งที่ประจักษ์เด่นชัด คือ นามโรงเรียน
โรงเรียนบ้านไถงตรง ตั้งชื่อตามหมู่บ้านอันเป็นที่ตั้งของโรงเรียน นั่นคือ บ้านไถงตรง คำว่า ไถงตรง มาจากภาษาเขมร ไถง แปลว่า พระอาทิตย์ กลางวัน หรือวัน ส่วนคำว่า ตรง แปลว่า ตรง (เป็นคำยืมภาษาเขมรที่ใช้ในภาษาไทย) "ไถงตรง" จึงแปลว่า เที่ยงตรง
ที่มาของชื่อบ้านไถงตรงนั้น นางจันทรา บานเย็น ถือกำเนิดในบ้านไถงตรง เล่าอดีตเมื่อวัย 6-7 ขวบเรื่อยมา ได้เห็นคนขับเกวียนมาแวะพักกินมื้อเที่ยงในหมู่บ้านบริเวณต้นโพธิ์ใหญ่มีสระน้ำอยู่ใกล้ ๆ จึงเป็นที่มาของชื่อหมู่บ้าน เนื่องจากบรรดาคนขับเกวียนจะมาพักรับประทานอาหารมื้อเที่ยง ในเวลาเที่ยงตรง ณ บริเวณนี้
สมัยนั้นคนขับเกวียนบรรทุกถ่าน ฟืน กล้วยมะพร้าว มะม่วง มาขายแลกเปลี่ยนในตลาดเมืองสุรินทร์ คนเดินเท้าก็มาพักที่นี่เช่นกัน สมัยนั้นบ้านเรือนยังไม่มาก มีแต่ป่ากับทางเกวียน และค่อย ๆ หายไปเมื่อตัดถนนลาดยางมีรถยนต์มาแทน ปัจจุบันต้นโพธิ์และสระน้ำเป็นทรัพย์สินของ นางสงวนศรี พระจันทร์ (สืบทอดนามสกุลเก่าในชุมชน) อยู่ทิศตะวันออกเฉียงเหนือของหมู่บ้าน
ชาวไถงตรงเรียกชุมชนตัวเองว่า “หมู่บ้าน” มาแต่ไหนแต่ไร แต่ทางปกครอง “ไถงตรง” เป็นส่วนหนึ่งของหมู่บ้านโสน หมู่ 13 ซึ่งแยกออกจากบ้านทนง หมู่ 6 โดยแบ่งไถงตรงส่วนหนึ่ง (ประมาณ 50 หลังคาเรือน) ไปรวมด้วย ดังนั้นจึงไม่มีป้ายหมู่บ้านไถงตรงเป็นทางการ ยกเว้นป้ายชื่อโรงเรียนบ้านไถงตรง
โรงเรียนเทศบาลแหลมฉบัง 3

โรงเรียนเทศบาลแหลมฉบัง 3  (อักษรย่อ: ท.ลบ.๓. - TLB 3) เป็นโรงเรียนรัฐบาล ตั้งอยู่ที่ ถนนเมืองใหม่ 3 ตำบลทุ่งสุขลา อำเภอศรีราชา จังหวัดชลบุรี 20230 เปิดทำการเรียนการสอนครั้งแรกเมื่อวันที่ 12 พฤษภาคม 2551 ประเภทสหศึกษา (ชาย/หญิง) สังกัดสำนักงานเทศบาลนครแหลมฉบัง กรมส่งเสริมการปกครองท้องถิ่น กระทรวงมหาดไทย เขตพื้นที่การศึกษาชลบุรี เขต 3 ขนาดเนื้อที่ 12 ไร่ 2 งาน 25 ตารางวา เป็นโรงเรียนในเขตเทศบาลนครแหลมฉบัง 
ประวัติโรงเรียน.
ด้วยในปี พ.ศ. 2524 รัฐบาลได้เริ่มโครงการพัฒนาพื้นที่ บริเวณชายฝั่งทะเลตะวันออก เพื่อกระจายความเจริญเติบโตไปส่วนภูมิภาคเรียกว่า โครงการอีสเทิร์นซีบอร์ด (Eastern Seaboard) จึงมีโครงการจัดสร้างเมืองใหม่แหลมฉบัง โดยเวนคืนที่ดินสำหรับจัดเป็นสถานศึกษาด้วย เพราะคาดว่าในชุมชนเมืองใหม่แหลมฉบัง จะมีประชาชนอพยพเข้ามาอยู่เป็นจำนวนมากประกอบกับคณะเทศมนตรี และสมาชิกสภาเทศบาลตำบลแหลมฉบัง โดยนายกเทศมนตรี นายบุญเลิศ น้อมศิลป์ มีนโยบายสนับสนุนให้จัดการศึกษาต่อเนื่องจากระดับอนุบาลศึกษา ประถมศึกษา และมัธยมศึกษาตอนต้น ซึ่งได้ดำเนินการอยู่แล้วในโรงเรียนเทศบาลแหลมฉบัง 1 และ โรงเรียนเทศบาลแหลมฉบัง 2 (มูลนิธิไต้ล้ง - เช็ง พรประภา)
ต่อมาในวันที่ 18 มิถุนายน พ.ศ. 2544 นายบุญเลิศ น้อมศิลป์ นายกเทศมนตรี และสมาชิกสภาเทศบาลตำบลแหลมฉบัง มีนโยบายจึงจัดตั้งโรงเรียนแห่งที่ 3 ขึ้น ในพื้นที่ ศษ.12 
เนื่องจากเขตเทศบาลตำบลแหลมฉบัง และบริเวณใกล้เคียงเป็นเขตที่มีการขยายตัว และมีการเปลี่ยนแปลงทางด้านเศรษฐกิจสังคมและสิ่งแวดล้อมอย่างรวดเร็ว เช่น การพัฒนาท่าเรือแหลมฉบัง ความเจริญเติบโตของนิคมอุตสาหกรรมแหลมฉบัง และความสนใจศึกษาต่อของนักเรียนในระดับชั้นมัธยมศึกษาปีที่ 3 และมัธยมศึกษาปีที่ 6 ที่ต้องการศึกษาต่อในสถานศึกษาท้องถิ่นเทศบาลตำบลแหลมฉบัง จึงได้จัดทำโครงการจัดตั้ง โรงเรียนเทศบาลแหลมฉบัง 3 ขึ้น เพื่อเปิดสอนระดับมัธยมศึกษาปีที่ 1 ถึง 6 
และเปิดทำการเรียนการสอนครั้งแรกเมื่อวันที่ 12 พฤษภาคม พ.ศ. 2551
หลักสูตรการเรียนการสอน.
ระดับมัธยมศึกษาตอนปลาย.
ระดับชั้นผู้สูงวัย
#เวทีการแสดง - สนามกีฬาในร่ม
#ศูนย์อาหาร ชั้นที่ 1
#ห้องสมุด ชั้นที่ 2
#ห้องประชุม ชั้นที่ 3
รถไฟฟ้าด่วนคุร์เคาน์

รถไฟฟ้าด่วนคุร์เคาน์ ("Raipiḍ Mēţrō Rēl Guḍ.agāṃv") เป็นระบบรถไฟฟ้าในเมืองคุร์เคาน์ ชานกรุงนิวเดลี เป็นรถไฟฟ้าที่สามารถเชื่อมต่อกับรถไฟใต้ดินเดลี สายสีเหลืองได้ สร้างและดำเนินการโดยบริษัทรถไฟฟ้าด่วนคุร์เคาน์ ใช้เวลาในการก่อสร้าง 30 เดือน เปิดให้บริการวันที่ 14 พฤศจิกายน ค.ศ. 2013
เส้นทาง.
ระยะที่ 1 (เปิดให้บริการ).
มีระยะทาง 5.1 กิโลเมตร เป็นทางคู่ ชานชาลาของแต่ละสถานียาว 75 เมตร ศูนย์ซ่อมบำรุงจะอยู่ระหว่างสถานี "Micromax Moulsari Avenue" และสถานี "ระยะที่ 3"
ระยะที่ 2.
มีระยะทาง 7 กิโลเมตร จำนวน 6 สถานี จะเปิดให้ริการในปี ค.ศ. 2015
ระบบรถไฟฟ้า.
ในวันที่ 21 เมษายน ค.ศ. 2010 ซีเมนส์ ได้ชนะการประกวดราคาระบบรถไฟฟ้า โดยรถไฟฟ้าเป็นรถไฟฟ้าแบบ 3 คันต่อขบวน ทั้งหมด 5 ขบวน โดยเป็นรถไฟฟ้าตัวถังอะลูมิเนียม มีระบบปรับอากาศ รถไฟฟ้ามีสีเงินและน้ำเงิน ความยาวขบวน (3คัน) คือ 59.94 เมตร กว้าง 2.8 เมตร แต่ละคันมี 4 ประตู ความเร็วสูงสุด 80 กิโลเมตรต่อชั่วโมง
การให้บริการ.
รถไฟฟ้าให้บริการเวลา 6.05-0.20 น. ความถี่ 4 นาทีต่อขบวน ความจุ 800 คนต่อขบวน รถไฟฟ้าออกแบบให้มีความจุผู้โดยสารได้ 24,000 คนต่อชั่วโมง
ชัยลดล โชควัฒนา

ประวัติ.
ชัยลดล โชควัฒนา หรือ มั้งค์ นักแสดง พิธีกร และนักกอล์ฟอาชีพ เกิดเมื่อวันที่ 12 สิงหาคม 2521 เป็นบุตรชายคนที่ 2 ของนายบุญชัย โชควัฒนา ประธานกรรมการ บริษัท สหพัฒนพิบูล จำกัด (มหาชน) และนางลัดดา โชควัฒนา มีพี่สาว 1 คน คือ ชัยลดา ตันติเวชกุล 
มั้งค์ เป็นเจนเนอเรชั่นที่ 3 ของตระกูล “โชควัฒนา” ช่วยดูแลธุรกิจในเครือของ บริษัท สหพัฒนพิบูล จำกัด (มหาชน) ดูแลในส่วนของภาพลักษณ์องค์กรตำแหน่ง Corpoorate Identity Adviser 
เริ่มโลดแล่นในเส้นทางสายบันเทิงเมื่ออายุ 21 ปี จากนั้นผันตัวมาเป็นนักกอล์ฟอาชีพเมื่ออายุ 27 ปี และปัจจุบันหันมาทำธุรกิจส่วนตัวภายใต้ชื่อ บริษัท มั้งค์ โปรดักชั่น จำกัด
ผลงาน.
The High Profile เบื้องหลังความสำเร็จ.
 The High Profile เบื้องหลังความสำเร็จ เป็นรายการโทรทัศน์ ประเภท ทอล์คโชว์ ดำเนินรายการโดย มั้งค์ ชัยลดล โชควัฒนา , โอปอล์ ปาณิสรา พิมพ์ปรุ , เพชรจ้า วิเชียร กุศลมโนมัย 
ออกอากาศครั้งแรกเมื่อ วันอาทิตย์ที่ 6 มกราคม พ.ศ. 2556 ออกอากาศทุกคืนวันอังคาร เวลา 00.00-00.30 ทางสถานีโทรทัศน์โมเดิร์นไนน์ ผลิตรายการโดยบริษัท มั้งค์ โปรดักชั่น จำกัด
 โดยมีรูปแบบรายการที่เจาะลึกเรื่องราว เบื้องลึก เบื้องหลังความสำเร็จของบุคคลสำคัญจากทุกแวดวง พูดคุยทุกเรื่องราวของความสำเร็จรวมถึงการใช้ชีวิต เพื่อเป็นประโยชน์และเป็นแรงบันดาลใจต่อผู้ชมในการนำความสำเร็จไปปรับใช้
 มีการเลือกแขกรับเชิญจากทั่วทุกวงการ เพื่อครอบคลุมเนื้อหาความสำเร็จให้ได้มากที่สุด โดยแขกรับเชิญทุกท่านจะมีเรื่องราว และเส้นทางที่น่าสนใจ ก่อนจะประสบความสำเร็จเป็นที่รู้จักอย่างกว้างขวางเช่นในทุกวันนี้
แบด 25

แบด 25  เป็นอัลบั้มรุ่นใหม่ที่ฉลองครบรอบ 25 ปี ของสตูดิโอส์อัลบั้มที่ 7 ของไมเคิล แจ็กสัน "Bad" เป็นอัลบั้มที่สองโดยแจ็กสันที่วางจำหน่ายใหม่ในฉลองครบรอบ 25 ปี (ครั้งแรกใน "Thriller 25") ในงานแถลงข่าวโดย Michael Jackson Company LLC ในวันที่ 3 พฤษภาคม ค.ศ. 2012 ซึ่งขายระหว่าง 30-45 ล้านชุดทั่วโลก วางจำหน่ายใหม่เมื่อวันที่ 18 กันยายน ค.ศ. 2012
วอลเลย์บอลหญิงในโอลิมปิกฤดูร้อน 1996

วอลเลย์บอลหญิงในโอลิมปิกฤดูร้อน 1996 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 9 นับตั้งแต่ปี ค.ศ. 1964 จัดการแข่งขันระหว่างวันที่ 20 กรกฎาคม ถึง 3 สิงหาคม 1996 ที่สเตทแมน โคลิเซียม ภายในมหาวิทยาลัยจอร์เจีย และ โอมนิ โคลิเซียม โดยวอลเลย์บอลหญิงทีมชาติคิวบา สามารถคว้าเหรียญทองไปครองได้เป็นสมัยที่ 2
การแบ่งกลุ่ม.
<templatestyles src="Col-begin/styles.css"/>
รอบสุดท้าย.
<br>
<br>
<br>
<br>
อันดับการแข่งขัน.
<templatestyles src="Col-begin/styles.css"/>
แม่พระประจักษ์ที่ลูร์ด

แม่พระประจักษ์ที่ลูร์ด เป็นการประจักษ์ของพระแม่มารีย์ต่อเด็กหญิงแบร์นาแด็ต ซูบีรู อายุ 14 ปี ที่เมืองลูร์ด จังหวัดโอต-ปีเรเน แคว้นมีดี-ปีเรเน ประเทศฝรั่งเศส ระหว่างวันที่ 11 กุมภาพันธ์ ถึงวันที่ 16 กรกฎาคม ค.ศ. 1858 รวมทั้งสิ้น 18 ครั้ง การประจักษ์ครั้งนี้ทำให้คริสตจักรโรมันคาทอลิกถวายสมัญญาแด่พระนางมารีย์พรหมจารีว่าแม่พระแห่งลูร์ด (Our Lady of Lourdes)
การประจักษ์.
นับแต่นั้นมา พระแม่มารีย์ก็ไม่ได้มาประจักษ์แก่แบร์นาแด็ตอีก
ท่าทีของคริสตจักร.
คริสตจักรโรมันคาทอลิกที่ลูร์ดได้สอบสวนเหตุการณ์นี้ จนกระทั่งวันที่ 18 มกราคม ค.ศ. 1862 มุขนายกแห่งตาร์บจึงประกาศรับรองว่าพระนางมารีย์พรหมจารีได้มาประจักษ์แก่แบร์นาแด็ตที่ลูร์ดจริง และเริ่มดำเนินการสร้างสักการสถานแม่พระแห่งลูร์ดขึ้น ตามที่พระแม่มารีย์บอกผ่านแบร์นาแด็ต
ทิพเกสร

ทิพเกสร (ชื่อวิทยาศาสตร์: "Utricularia minutissima") เป็นพืชกินแมลงขนาดเล็กชนิดหนึ่ง จัดอยู่ในวงศ์ Lentibulariaceae 
มีความสูง 10-30 เซนติเมตร ลำต้นเล็กมากอยู่ใต้ดิน ใบเป็นใบเลี้ยงเดี่ยว และมีใบที่เปลี่ยนเป็นถุงสำหรับดักจับแมลงขนาดเล็กเป็นอาหาร ดอกสีม่วงอ่อนแกมชมพู ออกเป็นช่อตั้งสูงประมาณ 5-20 เซนติเมตร มีดอกย่อย 3-10 ดอก ออกเรียงสลับ ขนาดประมาณ 6-10 มิลลิเมตร กลีบดอกล่างแผ่แยกออกเป็น 2 ปาก ผลเป็นผลแห้งชนิดแตกเมื่อแก่
พบกระจายพันธุ์อยู่ทั่วไปในทวีปเอเชีย เช่น อินเดีย, ศรีลังกา, พม่า, ลาว, กัมพูชา, เวียดนาม, จีน, ญี่ปุ่น, มาเลเซีย, สุมาตรา, บอร์เนียว, ฟิลิปปินส์, นิวกินิ, ออสเตรเลีย ในประเทศไทยพบที่จังหวัดเชียงใหม่, เลย, อุบลราชธานี, กาญจนบุรี, สระแก้ว, ชลบุรี, จันทบุรี, ตราด, สุราษฎร์ธานี, พังงา, สงขลา, ปัตตานี, และนราธิวาส พบตามพื้นที่ชื้นแฉะ เปิดโล่ง มักพบบนดินทราย ในระดับความสูง 0-1,300 เมตรเหนือระดับน้ำทะเล ออกดอก ออกผลช่วงเดือนสิงหาคม-ธันวาคม
ทิพเกสร เป็นนามพระราชทานจากสมเด็จพระนางเจ้าฯ พระบรมราชินีนาถ โดยมีชื่อดั้งเดิมว่า "หญ้าสีฝอยเล็ก"
ข้าบดินทร์

ข้าบดินทร์ เป็นนวนิยายไทยที่ประพันธ์โดย วรรณวรรธน์ ถูกนำมาสร้างเป็นละครโทรทัศน์โดยค่ายทีวีซีน ของ ณัฏฐนันท์ ฉวีวงษ์ ออกแบบเครื่องแต่งกายโดย กิจจา ลาโพธิ์ ออกแบบการต่อสู้โดย ธนาวุฒิ เกสโร ลำดับภาพ วิโรจน์ ภุมวิภาชน์ ลงเสียงประกอบ ปั้น-ปั้น กำกับการแสดงโดย อรรถพร ธีมากร ออกอากาศทาง สถานีวิทยุโทรทัศน์ไทยทีวีสีช่อง 3 และนำแสดงโดย เจมส์ มาร์ ภีรนีย์ คงไทย และ มณีรัตน์ ศรีจรูญ ออกอากาศวันแรก 30 พฤษภาคม 2558
โดยมีเนื้อเรื่องอิงประวัติศาสตร์ในรัชสมัยพระบาทสมเด็จพระนั่งเกล้าเจ้าอยู่หัว ซึ่งเป็นยุคสมัยที่ประเทศอังกฤษ หรือที่เรียกว่า "วิลาศ" เข้ามามีบทบาททางการค้ากับประเทศไทยเป็นอย่างมาก
เนื้อเรื่อง.
แกนหลักของเรื่องถูกถ่ายทอดผ่านเรื่องราวของ เหม บุตรชายแห่งพระยาบริรักษ์กับคุณหญิงชม เด็กหนุ่มที่งดงามทั้งรูปร่างหน้าตา กิริยา วาจาจนได้ชื่อว่า "พ่อเหมรูปทอง" เหมสนใจใฝ่รู้ในภาษาวิลาศและได้แอบไปเรียนกับครูแหม่มบ่อย ๆ เมื่อผู้เป็นพ่อทราบเข้าก็ไม่พอใจเนื่องด้วยไม่ไว้ใจในพวกวิลาศ เหมจึงถูกส่งไปเรียนกับพระครูโพที่วัด ซึ่งที่นั่นทำให้เหมได้เรียนรู้วิชาดาบอาทมาฏติดตัวมาอีกหนึ่งแขนง 
แต่เกิดเรื่องราวบางอย่างขึ้น ทำให้ชะตาชีวิตของเหมต้องพลิกผัน พระยาบริรักษ์ตัดสินใจยอมรับตวามผิดทั้งที่ไม่ได้ก่อ เพื่อปกป้องบ้านเมืองไม่ให้เกิดศึกสงคราม ทำให้ทั้งสามต้องโทษโดนริบราชบาตร และปลดยศถาบรรดาศักดิ์ไปเป็นตะพุ่นหญ้าช้างในพระนคร ความตกต่ำของเหมทำให้ บัว ซึ่งเป็นคนรักของเหม ตัดความสัมพันธ์กับเหมอย่างไม่ใยดี ขณะที่ครอบครัวของบัวไม่กล้ายื่นมือเข้าช่วยเหลือ มีเพียงลำดวน ลูกสาวคนเล็กของขุนนาฏยโกศลซึ่งเป็นน้องสาวของบัว ที่รักและสนิทสนมกับเหมตั้งแต่เด็กจนเป็นสาวรุ่นเท่านั้น ที่ยังให้ความเห็นอกเห็นใจเหม
หลังจากที่กลายเป็นตะพุ่นช้าง เหมก็ได้เรียนรู้ศาสตร์แห่งคชสารจากขุนศรีไชยทิตยจนได้เป็นหมอควาญช้าง หรือ "เสดียง" ซึ่งโชคชะตาก็ทำให้เขาได้กลับมาพบกับลำดวนอีกครั้ง ซึ่งบัดนี้โตเป็นสาวเต็มตัวและได้เป็นนางเอกละครรำแห่งอัมพวา ด้วยความประทับใจในความดีงามของลำดวน หล่อหลอมกับความผูกพันจึงบังเกิดเป็นความรัก แต่ก็ต้องพบกับอุปสรรคนานัปการ ทั้งจากหมื่นวิชิตหนุ่มเจ้าเล่ห์ผู้หมายปองในตัวลำดวน และด้วยฐานะที่แตกต่างของทั้งคู่ เหมจึงพยายามทำทุกอย่างเพื่อไต่เต้าจากตะพุ่นช้างเป็นนายทหารผู้กล้าจนได้เป็นถึง "หลวงสุรบดินทร์" เพื่อพิสูจน์ว่าตนคู่ควรกับหญิงอันเป็นที่รัก ทั้งยังใช้ความรู้ความสามารถ รับราชการสนองพระเดชพระคุณแผ่นดินตามคำสอนสุดท้ายของผู้เป็นพ่อ ที่ว่า <templatestyles src="แม่แบบ:คำพูด/style.css" />ถึงเจ้าจะเกิดเป็นเศษเสี้ยวธุลีของแผ่นดิน เจ้าจงรู้ว่า แผ่นดินให้อะไรกับเจ้า และตัวเจ้าเองมีความหมายต่อแผ่นดินเพียงใด จงทำตัวเป็นเศษธุลีที่มีค่าของแผ่นดิน เป็นข้าแห่งบดินทร์ อันร้อยรวมศรัทธา ความกล้าหาญ ความรัก ความภักดี ไว้ในดวงใจเดียวกัน
จิตรคุปต์ สุนทรศิลป์ชัย

จิตรคุปต์ สุนทรศิลป์ชัย (ชื่อเดิม จักรินทร์ ศิลป์ชัยกิจ, จักรินทร์ สุนทรศิลป์ชัย ตามลำดับ; เกิด 6 เมษายน พ.ศ. 2523) ชื่อเล่น โบ หรือ โบกี้ เป็นนักแสดง นักร้องชาวไทย เขาเป็นอดีตสมาชิกวง "โบกี้-ดอดจ์" ในสังกัดอาร์เอส เข้าสู่วงการบันเทิงด้วยการชนะเลิศการประกวด พานาโซนิกสตาร์ชาเลนจ์ปี ค.ศ. 2002 หลังจากนั้นก็ได้มีโอกาสเป็นศิลปินค่ายอาร์เอส คู่กับมุขพล จันทรวงศ์ ทั้งสองมารวมตัวกันภายใต้ชื่อวง "Bogie Dodge (โบกี้ ดอดจ์)" เขามีชื่อเสียงจากผลงานเพลงชื่อ "คนจะโดนทิ้ง" "เธอเหงาใช่ไหม" "มือซ้ายที่ว่างเปล่า"
ประวัติส่วนตัว.
จิตรคุปต์เกิดที่โรงพยาบาลระยอง เขาจบการศึกษาระดับมัธยมที่โรงเรียนระยองวิทยาคม และสำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ เอกการโฆษณา
สโมสรฟุตบอลเจดับบลิว บียู เอฟซี

สโมสรฟุตบอลเจดับบลิว แบงค็อกยู หรือชื่อเดิมว่า สมาคมสโมสรดอนเมืองสัมพันธ์ และสมาคมสโมสรเจดับบลิวกรุ๊ป เป็นสโมสรฟุตบอลในประเทศไทย โดยลงเล่นในระดับ ลีกภูมิภาค ดิวิชั่น 2 ภาคกลางและตะวันตก ผลงานสูงสุดของทีมคือ การคว้าแชมป์ ฟุตบอลชิงถ้วยพระราชทาน ประเภท ง.ปี2548 , ฟุตบอลชิงถ้วยพระราชทาน ประเภท ค.ปี2551 และ ฟุตบอลชิงถ้วยพระราชทาน ประเภท ข. ปี2556
ประวัติสโมสร.
ก่อตั้งสโมสร.
จากจุดเริ่มต้นในปีพ.ศ. 2547 ได้มีการก่อตั้งสมาคมกีฬาของชาวเขตดอนเมือง กรุงเทพฯ ขึ้นมา พร้อมตั้งชื่อว่าสมาคมสโมสรดอนเมืองสัมพันธ์ โดยมีคุณวิสิษฐ กอวรกุล เป็นนายกสมาคม และเป็นประธานสมาคมฟุตบอลดอนเมืองสัมพันธ์ โดยในการบริหารงานยุคเริ่มแรกจนถึงปัจจุบัน คุณวิสิษฐ กอวรกุล ได้มีแนวนโยบายการบริหารงานของสมาคมฯ ในรูปแบบคนรุ่นใหม่ จึงได้บุคคลที่รักวงการฟุตบอลและรักในกีฬาฟุตบอลของชาวเขตดอนเมืองเข้ามาช่วยงานเพื่อส่งเสริมและพัฒนาวงการฟุตบอลของชาวเขตดอนเมืองให้เป็นที่รู้จักและถูกกล่าวขานในแวดวงและวงการฟุตบอลของบ้านเราในเรื่องฟุตบอลต่อไป
แชมป์ถ้วยพระราชทาน ง..
จากนั้นในปี พ.ศ. 2548 สมาคมดอนเมืองสัมพันธ์ ได้ส่งทีมฟุตบอลเข้าร่วมทำการแข่งขันฟุตบอลชิงถ้วยพระราชทานประเภท ง. เป็นครั้งแรกและสร้างประวัติศาสตร์ให้กับสมาคมฯ และชาวเขตดอนเมือง โดยการสามารถคว้าแชมป์ถ้วยพระราชทานประเภท ง. มาได้ในปีแรกที่ได้ก่อตั้ง นั่นเป็นจุดเริ่มต้นของทีมฟุตบอลสมาคมสโมสรดอนเมืองสัมพันธ์และเป็นการเปิดศักราช ของวงการฟุตบอลของสมาคมฯและชาวเขตดอนเมืองอย่างแท้จริง
แชมป์ถ้วยพระราชทาน ค..
ต่อมาทีมฟุตบอลของสมาคมฯ โดยคุณวิสิษฐ กอวรกุล ได้ส่งทีมฟุตบอลเข้าร่วมทำการแข่งขันฟุตบอลชิงถ้วยพระราชทานพระองค์เจ้าพระวรวงศ์เธอพระองค์เจ้าโสมสวลี “ฟุตบอลคริสเตียนคัพครั้งที่ 3” และสามารถคว้าแชมป์มาได้อีกและส่งทีมฟุตบอลเข้าร่วมทำการแข่งขันฟุตบอลชิงถ้วยพระราชทานสมเด็จพระบรมโอรสาธิราช มวก.คัพ ครั้งที่ 5 สามารถเข้าชิงชนะเลิศและคว้าอันดับที่ 2 มาได้สำเร็จ
ในปลายปี พ.ศ. 2551 สมาคมสโมสรดอนเมืองสัมพันธ์ได้เปลี่ยนชื่อมาเป็นสมาคมสโมสรเจดับบลิวกรุ๊ป ลงทำการแข่งขันในฟุตบอลชิงถ้วยพระราชทานประเภท ค. และสามารถคว้าถ้วยพระราชทานประเภท ค. มาครอง โดยสามารถเอาชนะทีมพนักงานบางกอกกล๊าสมาได้ 
ทำMOU กับมหาวิทยาลัยรังสิต.
ปีพ.ศ. 2553 ได้ร่วมเป็นพันธมิตรกับมหาวิทยาลัยรังสิต ซึ่งในขณะนั้น มหาวิทายาลัยรังสิตได้เลื่อนชั้นจากฟุตบอลถ้วยพระราชทาน ประเภท ข และได้สิทธิ์เข้าร่วมการแข่งขันฟุตบอลลีกภูมิภาค ดิวิชั่น 2 โซนกรุงเทพและปริมณฑล บริษัท เจดับบลิว กรุ๊ป จึงได้ทำสัญญารวมทีมกับมหาวิทยาลัยรังสิตเพื่อเข้าร่วมการแข่งขันฟุตบอลลีกภูมิภาค ดิวิชั่น 2 โซนกรุงเทพและปริมณฑล ในนามสโมสรมหาวิทยาลัยรังสิต-เจดับบลิวกรุ๊ป เอฟซี และ สโมสรเจดับบลิวรังสิต 
แชมป์ถ้วยพระราชทาน ข..
ปี พ.ศ. 2556 มีสิทธิ์เข้าร่วมการแข่งขันฟุตบอลพระราชทานประเภท ข. และ มูลนิธิไทยคมเอฟเอคัพ โดยในรายการฟุตบอลมูลนิธิไทยคมเอฟเอคัพ
รอบคัดเลือก ชนะทีม ว.ราชพฤกษ์ 2-1 ที่สนามบุณยจินดา วันที่ 3 เมษายน 2556
รอบแรก แพ้จุดโทษต่อทีม ลำปางเอฟซี 5-6 (เสมอในเวลา 1-1) วันที่ 10 เมษายน 2556
ในรายการฟุตบอลพระราชทานประเภท ข. ปี พ.ศ. 2556 สามารถคว้าแชมป์ในรายการทำให้เลื่อนชั้นขึ้นมาเล่นดิวิชั่น 2 ในปี 2557 โดยร่วมมือกับมหาวิทยาลัยกรุงเทพในการสร้างทีม
ผู้เล่นชุดปัจจุบัน.
ลีกภูมิภาค ดิวิชัน 2 ปี 2557
<templatestyles src="Template:Football squad player/styles.css" />
ไลเบียเรียนเกิร์ล

ไลเบียเรียนเกิร์ล  เป็นซิงเกิลที่ 9 ที่อยู่ในสตูดิโออัลบั้มของไมเคิล แจ็กสัน ในปี ค.ศ. 1987 "Bad" เพลงนี้เขียนในช่วงต้นปี ค.ศ. 1983 วางจำหน่ายในวันที่ 4 กรกฎาคม ค.ศ. 1989
รายชื่อเพลง.
7"
12"
ซีดีซิงเกิล
ซีดี 3"
ดอนต์บีเมสซินราวน์

ดอนต์บีเมสซินราวน์  เป็นเพลงที่บันทึกเสียงโดย ไมเคิล แจ็กสัน เพลงที่ถูกบันทึกไว้ในปี ค.ศ. 1986 ในระหว่างการบันทึกการประชุมเริ่มต้นสำหรับสตูดิโออัลบั้มที่เจ็ดของแจ็คสัน "Bad" แต่ก็ไม่เคยเสร็จและถูกทิ้งออกจากอัลบั้ม แจ็คสันรายงานว่าจะกลับมาในสตูดิโออัลบั้มแปด และเก้า แต่ถูกทิ้งอีกครั้ง ต่อมาได้วางจำหน่ายในอัลบั้ม Bad 25
ยูเอสเอส โรนัลด์ เรแกน (CVN-76)

ยูเอสเอส "โรนัลด์ เรแกน" (CVN-76)  เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 9 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อเพื่อเป็นเกียรติแก่ประธานาธิบดีแห่งสหรัฐอเมริกาคนที่ 40 โรนัลด์ ดับเบิลยู. เรแกน เรือลำนี้ถูกสร้างขึ้นที่อู่ต่อเรือนิวพอร์ตนิวส์ชิปบิลดิง ในเมืองนิวพอร์ตนิวส์ รัฐเวอร์จิเนีย และเข้าประจำการเมื่อวันที่ 12 กรกฎาคม 2003
ระหว่างปี 2006–2011 ยูเอสเอส "โรนัลด์ เรแกน" ได้ถูกส่งไปประจำการในมหาสมุทรแปซิฟิกและตะวันออกกลาง 5 ครั้ง ขณะที่ประจำการอยู่ที่ฐานทัพอากาศนอร์ทไอแลนด์ รัฐแคลิฟอร์เนีย ในเดือนตุลาคม 2015 เรือลำนี้ได้เข้ามาแทนที่ ยูเอสเอส "จอร์จ วอชิงตัน" ในฐานะเรือธงของกองเรือจู่โจมที่ 5 (Carrier Strike Group 5) ซึ่งเป็นกองเรือบรรทุกเครื่องบินโจมตีประจำการล่วงหน้าเพียงกองเดียวที่โยโกซูกะ ประเทศญี่ปุ่น ในฐานะส่วนหนึ่งของทัพเรือที่ 7 ของสหรัฐ ตั้งแต่ปี 2016 เรือลำนี้ได้ถูกส่งไปลาดตระเวนภาคตะวันตกของมหาสมุทรแปซิฟิกเป็นประจำทุกปีในช่วงฤดูร้อน ในเขตปฏิบัติการของทัพเรือที่ 7 ของสหรัฐ
โรงเรียนคลองสิบสาม (ผิวศรีราษฎร์บำรุง)

โรงเรียนคลองสิบสาม(ผิวศรีราษฏร์บำรุง) ตั้งอยู่หมู่ที่ 4 บ้านหนองงูหลาม คลองสิบสาม ตำบลหนองสามวัง อำเภอหนองเสือ จังหวัดปทุมธานี
ประวัติ.
โรงเรียนคลองสิบสาม(ผิวศรีราษฏร์บำรุง) 1 สิงหาคม พ.ศ. 2503 เป็นโรงเรียนแห่งแรกในตำบลที่เปิดสอนมานานตั้งแต่สมัยปู่ ย่า ตา ยาย 
รายนามผู้อำนวยการโรงเรียน.
ผู้อำนวยก่อนหน้าไม่ทราบนาม
เปราะหอม

เปราะหอม ข่ามาราบา หอมเปราะ หรือ ว่านตีนดิน (ชื่อวิทยาศาสตร์: "Kaempferia galanga") เป็นพืชในวงศ์ Zingiberaceae พบตามที่โล่งในเกาะนิวกินี กระจายพันธุ์ใน อินโดนีเซีย จีนตอนใต้, ไต้หวัน, กัมพูชา และอินเดีย เป็นไม้ล้มลุกอายุหลายปี ลำต้นเป็นเหง้าใต้ดินมีรากสะสมอาหาร ใบเดี่ยวแทงขึ้นมาจากเหง้า ไม่มีก้านใบ ใบอยู่ใกล้พื้นดิน มักมีเพียง 2 ใบ ท้องใบมีขน ใบกลมแผ่ออกตามแนวข้าง ช่อดอกออกระหว่างใบทั้งสอง ไม่มีก้านช่อดอก ริ้วประดับรูปใบหอก ดอกสีชมพูอ่อนหรือขาว มีจุดสีม่วง 
เหง้ามีรสเผ็ดขม ใช้ขับลม แก้ลงท้อง แก้หวัดกระตุ้นอาการประสาทหลอน เหง้าใช้ประกอบอาหาร ชาวโอรังอัซลีในรัฐเปรัก ประเทศมาเลเซียนำน้ำคั้นจากเหง้าใช้รักษาอาการปวดจากโรคกระเพาะอาหารและไอ
นางแย้มป่า

นางแย้มป่า, พนมสวรรค์ป่า หรือ พวงสวรรค์ (ชื่อวิทยาศาสตร์: "Clerodendrum villosum") เป็นพืชในวงศ์ Lamiaceae เป็นพืชใกล้สูญพันธุ์ในไทย ไม้พุ่ม มีขนสั้นหนานุ่มปกคลุม กิ่งเป็นเหลี่ยม ดอกช่อ กลีบเลี้ยงรูประฆัง เกสรตัวผู้ 4 อัน ยื่นยาวพ้นกลีบดอก ผลเมล็ดเดียวแข็ง สีขาว กลีบเลี้ยงติดทนจนเป็นผล กระจายพันธุ์ตั้งแต่อินเดีย อินโดจีน เกาะสุมาตราจนถึงฟิลิปปินส์ ในคาบสมุทรมลายูใช้เปลือกลำต้นกินแทนหมาก
น่ารัก (ละครโทรทัศน์ พ.ศ. 2557)

น่ารัก เป็นละครโทรทัศน์ แนวโรแมนติก-คอมเมดี เค้าโครงเรื่องโดย ปราณประมูล บทโทรทัศน์โดย พิมพ์มาดา พัฒนอลงกรณ์, พรินทรา ชูโต, สกล วงษ์สินธุ์วิเสส, พิมสิรินทร์ พงษ์วานิชสุข กำกับการแสดงโดย ผอูน จันทรศิริ ผลิตโดย เอ็กแซ็กท์ และซีเนริโอ นำแสดงโดย ยุกต์ ส่งไพศาล, คีรติ มหาพฤกษ์พงศ์, ฉันทวิชช์ ธนะเสวี, อังศุมาลิน สิรภัทรศักดิ์เมธา, ชาคริต แย้มนาม, คะนึงนิจ จักรสมิทธานนท์ และนักแสดงชั้นนำอื่นๆอีกมากมาย 
ออกอากาศทางสถานีวิทยุโทรทัศน์กองทัพบกช่อง 5 ทุกวันพุธ-พฤหัสบดี เวลา 20.25 - 21.40 น. เริ่มตอนแรกวันที่ 24 เมษายน พ.ศ. 2557–23 กรกฎาคม พ.ศ. 2557 และตั้งแต่วันที่ 14 พฤษภาคม พ.ศ. 2557 ได้ปรับเวลาออกอากาศมาเป็น 20.10 - 21.25 น.
มโหสถชาดก

มโหสถชาดก เป็นชาดกเรื่องที่ 5 จากทศชาติชาดก โดยกล่าวถึงพระโคตมโพธิสัตว์ซึ่งเสวยพระชาติเพื่อบำเพ็ญปัญญาบารมีอันเป็นพื้นฐานที่นำไปสู่การตรัสรู้เป็นพระโคตมพุทธเจ้าในที่สุด
ในพระราชนิพนธ์เรื่อง ไกลบ้าน อันเป็นพระราชนิพนธ์ใน พระบาทสมเด็จพระจุลจอมเกล้าเจ้าอยู่หัว ได้มีการกล่าวถึงเรื่องมโหสถและพระเจ้าจุลนีพรหมทัตไว้ในพระราชหัตถเลขาฉบับที่ ๒๔ ลงวันที่ ๑๘ มิถุนายน รัตนโกสินทร์ศก ๑๒๖ ตรงกับปี พ.ศ. 2450 อันเป็นคืนที่ 84 คราวเสด็จประพาสจาก เยอรมนี มายัง ฝรั่งเศส ความตอนหนึ่งว่า <templatestyles src="แม่แบบ:คำพูด/style.css" />กำลังเดินจากรถกินเข้ามารถที่นั่ง ผเอินเข้าถ้ำต้องเดินคลำกันเสียงอม เหมือนท้าวจุลนีในเรื่องมโหสถ 
เรื่อง.
ในอดีตกาลมีพระราชานามว่า พระเจ้าวิเทหะราช ซึ่งปกครองกรุงมิถิลาทรงมีบัณฑิตคู่พระทัยอยู่ 4 คนคือ เสนกะ, ปุกกุสะ, กามินทะ และเทวินทะ ในคืนหนึ่งพระเจ้าวิเทหะทรงพระสุบินประหลาดจึงโปรดให้ เสนกะ หัวหน้าบัณฑิตทำนายพระสุบิน ก็ทรงทราบว่าจะมีบัณฑิตคนที่ 5 ที่มีสติปัญญาล่วงเลยบัณฑิตทั้ง 4 ถือกำเนิดในมิถิลา
ขณะเดียวกันใน หมู่บ้านปาจีนยวมัชฌคาม พระโพธิสัตว์ได้ทรงถือปฏิสนธิในครรภ์ของนางสุมนา ภรรยาของสิริวัฒกเศรษฐี เมื่อผ่านไป 10 เดือนนางสุมนาก็ให้กำเนิดบุตรชายที่ได้ถือแท่งยาออกมา ทันทีที่คลอดเสร็จสิริวัฒกเศรษฐีก็ได้นำแท่งยาไปฝนกับหินบดยาแล้วนำมาทาที่หน้าผาก ปรากฏว่าอาการปวดหัวของท่านเศรษฐีก็หายเป็นปลิดทิ้ง ท่านเศรษฐีจึงตั้งชื่อบุตรชายว่า มโหสถกุมาร แปลว่า กุมารผู้มียาอันมีอานุภาพมาก
7 ปีผ่านไปพระเจ้าวิเทหราชทรงรำลึกได้ว่าเมื่อ 7 ปีก่อนทรงพระสุบินว่าจะมีบัณฑิตคนที่ 5 มาเกิดในยุคของพระองค์จึงโปรดให้มหาอำมาตย์ออกไปสังเกตการณ์ในทิศทั้ง 4 ของมิถิลาซึ่งในที่สุดก็มีมหาอำมาตย์ท่านหนึ่งมาถึงหมู่บ้านที่มโหสถกุมารอาศัยอยู่ก็ได้ยินกิตติศัพท์และชื่อเสียงของมโหสถจึงกลับไปทูลรายงานว่าพบบัณฑิตคนที่ 5 แล้วพระเจ้าวิเทหราชดีพระทัยหมายจะเรียกมโหสถเข้ามาเป็นบัณฑิตในราชสำนัก แต่ทรงถูกเสณกะบัณฑิตยับยั้งไว้โดยอ้างว่าต้องการพิสูจน์ปัญญาของมโหสถกุมาร
ในการพิสูจน์ปัญญาของมโหสถกุมารว่าเหมาะสมจะเป็นบัณฑิตคนที่ 5 หรือไม่นั้นมีปัญหาทดสอบเชาวน์ปัญญาของมโหสถกุมารถึง 19 ข้อแต่มโหสถกุมารก็สามารถวิสัชนาปัญหาได้หมด พระเจ้าวิเทหราชจึงรับมโหสถเป็นพระราชโอรสบุญธรรม พร้อมทั้งสถาปนาให้เป็นมหาบัณฑิต ซึ่งชื่อเสียงของมโหสถบัณฑิตก็ไปเข้าพระกรรณของ พระเจ้าจุลนีพรหมทัต ราชาแห่งกรุงพาราณสีที่หมายจะตีกรุงมิถิลา แต่ก็ถูกมโหสถบัณฑิตยับยั้งไว้ได้สำเร็จ จนพระเจ้าจุลนีพรหมทัตต้องขอร้องให้มโหสถมารับราชการที่ราชสำนักของพระองค์แต่มโหสถบัณฑิตได้ปฏิเสธไป แต่ได้ให้สัญญากับพระเจ้าจุลนีพรหมทัตว่าถ้าพระเจ้าวิเทหราชสวรรคตเมื่อไหร่จะไปรับใช้ทันที
หลังจากพระเจ้าวิเทหราชสวรรคตมโหสถได้ไปรับใช้พระเจ้าจุลนีพรหมทัตตามสัญญาตราบจนสิ้นอายุ
การดัดแปลง.
ในปี พ.ศ. 2538 บริษัท ดาราวิดีโอ ได้นำชาดกเรื่องนี้มาดัดแปลงสร้างเป็นละครโทรทัศน์ฟอร์มยักษ์โดยใช้ชื่อว่า มโหสถชาดก มหาบัณฑิตแห่งมิถิลานคร มีความยาวทั้งสิ้น 28 ตอนนำแสดงโดย หนึ่ง มาฬิศร์ เชยโสภณ รับบทเป็น มโหสถบัณฑิต นก ศิขรินธาร พลายเถื่อน รับบทเป็น นางอมราเทวี ติ๊ก ฉัตรมงคล บำเพ็ญ รับบทเป็น พระเจ้าวิเทหราช และ เงาะ กชกร นิมากรณ์ รับบทเป็น พระนางอุทุมพรเทวี
รถไฟใต้ดินนัมมา

รถไฟใต้ดินนัมมา (กรณาฏกะ: ನಮ್ಮ ಮೆಟ್ರೋ, lit. "เมโทรของเรา") หรือรู้จักกันในชื่อ รถไฟใต้ดินบังคาลอร์ เป็นระบบรถไฟฟ้าในเมือง บังคาลอร์ รัฐกรณาฏกะ ประเทศอินเดีย ดำเนินการโดยบริษัทรถไฟใต้ดินบังคาลอร์ (BMRCL) ที่ขึ้นกับรัฐบาลรัฐกรณาฏกะ โดยส่วนแรกระหว่างสถานี Baiyyappanahalli และ M.G. Road ได้เปิดให้บริการในวันที่ 20 ตุลาคม ค.ศ. 2011
โครงข่ายเส้นทาง.
ในระยะที่ 1 จะมีระยะทาง 42.30 กิโลเมตร ภายใน ค.ศ. 2014
สายสีม่วง.
เป็นเส้นทางที่มีทั้งช่วงยกระดับและใต้ดิน เปิดให้บริการช่วงแรก ระหว่างสถานี Baiyappanahalli และสถานี M.G. Road ในวันที่ 20 ตุลาคม ค.ศ. 2011
สายสีเขียว.
เป็นเส้นทางที่มีทั้งช่วงยกระดับและใต้ดิน มีระยะทาง 
ระบบรถไฟฟ้า.
เป็นรถตัวถังเหล็ก จำนวน 3 คันต่อขบวน คันกลางไม่มีห้องคนขับ มีระบบปรับอากาศ ความจุ 1,000 ที่นั่ง ความเร็วสูงสุดของขบวนรถคือ 
ในเดือนกุมภาพันธ์ ค.ศ. 2009 บริษัทบอมบาร์ดิเออร์ได้ชนะการประกวดราคา และผลิตรถไฟฟ้าขึ้นมา 150 คัน
รถไฟฟ้าทดสอบวิ่งครั้งแรกในเดือนธันวาคม ค.ศ. 2010
โบกี้-ดอดจ์

โบกี้-ดอดจ์  เป็นวงดนตรีดูโอ้ชาย ในสังกัดอาร์เอส ประกอบสมาชิก จักรินทร์ ศิลป์ชัยกิจ (โบกี้) และ มุขพล จันทรวงศ์ (ดอดจ์) ทั้งคู่เข้าสู่วงการด้วยการประกวด พานาโซนิกสตาร์ชาเลนจ์ปี 2002 หลังจากนั้นก็ได้มีโอกาสเป็นศิลปินค่ายอาร์เอส มีผลงานอัลบั้มเต็มออกมาแล้ว 3 ชุดคือ "อัลบั้ม Bogie Dodge", "อัลบั้ม Spirit" และอัลบั้ม "มือซ้ายที่ว่างเปล่า" ผลงานเพลงที่สร้างชื่อเสียงให้กับวงคือเพลง "คนจะโดนทิ้ง" และเพลง "มือซ้ายที่ว่างเปล่า" เป็นต้น
หลังจากที่วงถูกยุบไป ทั้งคู่ก็แยกย้ายไปทำงานของตนเอง โบกี้ยังคงแสดงละครอยู่เรื่อย ๆ ส่วนดอดจ์ทำงานเบื้องหลังให้กับค่ายอาร์เอส และกามิกาเซ่
มาร์กูซีวิลดาอิงเตร์เนชี

มาร์กูซีวิลดาอิงเตร์เนชี  เป็นร่างรัฐบัญญัติที่ถูกเสนอสู่รัฐสภาของบราซิล โดยมีเป้าประสงค์เพื่อรับประกันสิทธิพลเมืองในการใช้อินเทอร์เน็ตในบราซิล ปัจจุบัน ร่างรัฐบัญญัติดังกล่าวถูกบรรจุเข้าวาระเพื่อรอการลงมติในสภาผู้แทนราษฎร (Câmara dos Deputados) ภายใต้รายการพิจารณาหมายเลข "PL 2126/2011"
โครงการดังกล่าวริเริ่มขึ้นโดยความร่วมมือระหว่างกระทรวงยุติธรรมกับศูนย์เพื่อเทคโนโลยีและสังคม วิทยาลัยนิติศาสตร์ ของมูลนิธิเฌตูลีอู วาร์กัส (Fundação Getúlio Vargas) ซึ่งเป็นสถาบันวิจัยนโยบายและสถาบันอุดมศึกษาชั้นนำของอเมริกาใต้ ทั้งสองหน่วยงานเปิดตัวกระบวนการร่างมาร์กูซีวิลในวันที่ 29 ตุลาคม 2009 มาร์กูซีวิลมีเป้าประสงค์ในเรื่องการปกป้องสิทธิในความเป็นส่วนตัว ความเป็นกลางของเครือข่าย มาตรการการคุ้มครองผู้ให้บริการอินเทอร์เน็ต ความเปิดเผยของรัฐบาล และกำหนดว่าการเข้าถึงอินเทอร์เน็ตนั้นเป็นสิ่งจำเป็นในการใช้และรักษาสิทธิพลเมือง
มาร์กูซีวิลถูกอธิบายโดยลูอิส เปาลู บาร์เรตู (Luiz Paulo Barreto) รัฐมนตรียุติธรรมของบราซิลในขณะนั้น ว่าเป็นเหมือน "รัฐธรรมนูญของอินเทอร์เน็ต" ในบราซิล
ปลาบู่น้ำตก

ปลาบู่น้ำตก เป็นสกุลของปลาน้ำจืดขนาดเล็กสกุลหนึ่ง ในวงศ์ปลาบู่ (Gobiidae) ใช้ชื่อสกุลว่า "Rhinogobius" (/ไร-โน-โก-บิ-อัส/; คำแปล "rhino" เป็นภาษากรีกแปลว่า "จมูก", "gobius" หมายถึง "ปลาบู่")
โดยมากเป็นปลาขนาดเล็ก มีความแตกต่างระหว่างเพศเห็นชัดเจน มีลำตัวเรียวยาว พบกระจายพันธุ์เฉพาะในทวีปเอเชียทั้งเขตร้อนและเขตหนาว ทั้งในตอนใต้ของประเทศจีน, ไต้หวัน, ฮ่องกง และเวียดนาม บางชนิดพบได้ในน้ำกร่อยและทะเล มักอาศัยอยู่ในแหล่งน้ำที่มีอุณหภูมิค่อนข้างเย็น หลายชนิดนิยมเป็นปลาสวยงาม
สำหรับในประเทศไทย พบปลาบู่ในสกุลนี้อย่างน้อย 2 ชนิด คือ ปลาบู่น้ำตกเชียงใหม่ ("Rhinogobius chiengmaiensis") และปลาบู่น้ำตกแม่โขง ("R. mekongianus")
ชนิด.
พบประมาณ 62 ชนิด
<templatestyles src="Col-begin/styles.css"/>
นอกจากนี้แล้วยังมีหลายชนิดที่เชื่อว่าเป็นชนิดใหม่ แต่ยังไม่ได้มีการศึกษาทางวิทยาศาสตร์ แต่มีชื่อเรียกกันในวงการปลาสวยงาม ได้แก่
ปราปต์ปฎล สุวรรณบาง

ปราปต์ปฎล สุวรรณบาง (เกิด 9 กรกฎาคม พ.ศ. 2512) ชื่อเล่น ปราปต์ เป็นนักแสดง นายแบบ และศิลปินชาวไทย
ประวัติ.
ปราปต์ปฎลเข้าสู่วงการบันเทิงในขณะที่ยังศึกษาในระดับประกาศนียบัตรวิชาชีพ (ปวช.) อยู่ที่วิทยาเขตพณิชยการพระนคร โดยได้พบกับดีไซเนอร์ซึ่งเป็นแมวมองที่เซ็นทรัล ลาดพร้าว จึงเริ่มงานด้วยการถ่ายแบบ, เดินแฟชั่น และถ่ายมิวสิควีดีโอ จากนั้นจึงได้มีผลงานการแสดงครั้งแรกกับบทร้ายในเรื่อง "สุภาพบุรุษที่สุดในโลก" ในปี พ.ศ. 2532
ปราปต์ปฎล มักได้รับบทเป็นขุนศึก แม่ทัพ นายกอง จากภาพยนตร์และละครในแนวอิงประวัติศาสตร์ หรือตัวร้ายในละครโทรทัศน์หรือภาพยนตร์เรื่องต่าง ๆ การก้าวเข้าสู่วงการดนตรีถือเป็นงานอีกด้านหนึ่งที่ปราปต์รักและชื่นชอบ ด้วยบุคลิกภาพที่ชัดเจนและเป็นผู้ทำประโยชน์ในกิจกรรมสาธารณกุศลมากมาย ทำให้ปราปต์ปฎลสร้างสรรค์ผลงานเพลงของตัวเอง ในปี 2557 กับซิงเกิ้ลแรก 'แล้วพบกันเมื่อเจอ'
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้งในสังกัดพรรคไทยภักดี เขตเลือกตั้งที่ 3 กรุงเทพมหานคร แต่ไม่ได้รับการเลือกตั้ง
ชีวิตส่วนตัว.
ครอบครัว.
ปราบต์ปฏลเคยคบหากับอิณธิรา นาธาน โดยไม่ได้จดทะเบียนสมรส มีบุตรชายด้วยกันหนึ่งคือ คือ ติณห์ทยุติ เมี้ยกลาง (นามเดิม มนมนัส สุวรรณบาง) ชื่อเล่น เจมส์ หลังเลิกรากับอิณทิรา อิณธิราได้ขอเป็นผู้เลี้ยงดูติณห์ทยุต และบุตรสาวชื่อ ปรานต์ปรินทร์ สุวรรณบาง 
ปัจจุบันปราบต์ปฏลคบหากับภคมน สีลุน (นามเดิม ชนกวนันท์ สีลุน) ชื่อเล่น กู๋กี๋
คดีความ.
เขาถูกสังคมจับตามองจากการที่มีส่วนร่วมกับ Forex-3D แต่เจ้าตัวได้ยืนยันว่า ไม่มีส่วนเกี่ยวข้องแต่อย่างใด เขาเดินทางเข้ารับทราบข้อกล่าวหาคดีฟอกเงิน จากความเกี่ยวเนื่องกับทรัพย์สินของผู้ต้องหาในคดีแชร์ลูกโซ่ Forex-3D ที่กรมสอบสวนคดีพิเศษ ศูนย์ราชการแจ้งวัฒนะ 
บทบาทการเมือง.
ในปี 2566 ปราบปฏล ได้เปิดตัวกับพรรคไทยภักดี โดยมีเขาจะเป็น 1 ในผู้สมัคร ส.ส.กทม. ของทางพรรค ต่อมา ปราปต์ ได้อธิบายเหตุผลในการเข้ามาทำงานการเมืองผ่านทางเฟซบุ๊ก Praptpadol Suwanbang สรุปได้ว่า หลังจากวันที่ 7 มี.ค. ได้เดินทางไปดีเอสไอ เพื่อติดตามคดีของตนเองที่ถูกดีเอสไอแจ้งข้อหาฟอกเงิน และได้มีการเปิดเผยพฤติกรรมของเจ้าหน้าที่รัฐ ที่ปราปต์ระบุว่ามีการเรียกรับเงินหลักสิบล้านบาท จากนั้นได้มีการออกรายการให้สัมภาษณ์ มีความเครียด แล้ววันที่ 9 มี.ค. ได้รับสายของนพ.วรงค์ หัวหน้าพรรคโทรหา ที่โทรมาบอกว่า อยากจะให้ใช้ความกล้าหาญที่มีอยู่ต่อสู้ต่อไป ปราปต์ บอกว่าตอนแรกลังเล แต่สุดท้ายเห็นถึงความจริงใจที่หัวหน้าพรรคโทรมาชวนเอง รับโอกาสเข้าสู่เส้นทางการต่อสู้แบบใหม่เพื่อทำให้เกิดความยุติธรรมในสังคม
ผลงาน.
ภาพยนตร์.
ผลงานเพลง 
ปราปต์ปฎล สุวรรณบาง นักแสดงมากความสามารถคว้าไมค์ทำซิงเกิ้ลแรกในชีวิต กับซิงเกิ้ล แล้วพบกันเมื่อเจอ ที่มาของเพลงเริ่มจากเค้าได้มีโอกาสร้องเพลงและสามารถสร้างความสุขกับเสียงเพลงที่นำมาร้อง คำถามที่มักได้รับประจำคือ...ร้องเพลงอะไร...ร้องเพลงใคร จึงทำให้เป็นแรงบันดาลใจในการทำเพลงนี้ขึ้นมา โดยเนื้อหาของเพลงอยากบอกว่าเราไม่อาจเปลี่ยนตัวตนของเราได้ ขอแค่ยอมรับในสิ่งที่เราเป็นแค่นี้คำว่าผิดหวังและเสียใจกับความรักก็จะไม่มีอีกแล้ว..
รางวัลที่ได้รับ
มหาวิทยาลัยคาเปลลา

มหาวิทยาลัยคาเปลลา  เป็นมหาวิทยาลัยแสวงผลกำไรซึ่งตั้งอยู่ที่มินนีแอโพลิส รัฐมินนิโซตา ที่ให้การศึกษาออนไลน์เป็นส่วนมาก โรงเรียนแห่งนี้มีเจ้าของเป็นบริษัทคาเปลลาเอดูเคชันคอมพานีที่มีการซื้อขายหุ้นในตลาดหลักทรัพย์ มหาวิทยาลัยคาเปลลามีหลักสูตรในระดับปริญญาตรี, ปริญญาโท (วิทยาศาสตรมหาบัณฑิต และบริหารธุรกิจมหาบัณฑิต) และปริญญาเอก (ปรัชญาดุษฎีบัณฑิต, ดุษฎีบัณฑิตจิตวิทยา และบริหารธุรกิจดุษฎีบัณฑิต) ด้านธุรกิจ, เทคโนโลยีสารสนเทศ, การศึกษา, จิตวิทยา, สาธารณสุข, ความปลอดภัยสาธารณะ และบริการประชาชน
ภายในขอบเขตเหล่านั้น มหาวิทยาลัยคาเปลลามีสาขาบัณฑิตและความชำนาญเฉพาะทาง 145 สาขา รวมถึงหลักสูตรประกาศนียบัตร 22 หลักสูตร กับกว่า 1,690 หลักสูตรออนไลน์ มีนักเรียนลงทะเบียนเรียนกว่า 36,000 คนจากทั้ง 50 รัฐ กับประเทศอื่นอีก 61 ประเทศ คิดเป็น 31 เปอร์เซ็นต์ที่เข้าเรียนในหลักสูตรระดับปริญญาเอก, 42 เปอร์เซ็นต์เข้าเรียนในระดับปริญญาโท และ 25 เปอร์เซ็นต์เข้าเรียนในระดับปริญญาตรี คณาจารย์ 1,523 ท่านมี 86 เปอร์เซ็นต์ที่มีคุณวุฒิในระดับปริญญาเอก โดยคณาจารย์ของมหาวิทยาลัยอาศัยอยู่ใน 48 รัฐ กับอีก 8 ประเทศ
ปลานางอ้าว

ปลานางอ้าว หรือ ปลาน้ำหมึก เป็นสกุลของปลาน้ำจืดขนาดเล็กสกุลหนึ่ง ใช้ชื่อสกุลว่า "Opsarius" (/ออพ-ซา-เรียส/) จัดอยู่ในวงศ์ปลาตะเพียน (Cyprinidae)
เดิมทีปลาในสกุลนี้ ฮิว แมคคอร์มิค สมิธ ได้รวมให้อยู่ในสกุล "Barilius" และได้ทำการอนุกรมวิธานไว้ด้วยกัน 2 ชนิด แต่ต่อมา ไทสัน อาร์. โรเบิร์ตส์ ได้ทำการปรับปรุงใหม่โดยให้กลับมาใช้สกุลเช่นในปัจจุบัน ในปี ค.ศ. 1989
โดยลักษณะสำคัญของปลาในสกุลนี้ คือ บนลำตัวมีแถบสีดำขวางเรียงกันเป็นแถว เส้นข้างลำตัวโค้งใกล้กับแนวท้อง และไปสิ้นสุดที่โคนหางส่วนล่าง หนวดมีขนาดเล็กมาก และบางชนิดไม่มีหนวด
เป็นปลาขนาดเล็ก ขนาดโตเต็มที่ประมาณ 10 เซนติเมตร มีพฤติกรรมอยู่รวมกันเป็นฝูง มีความปราดเปรียวว่องไวมาก อาศัยอยู่ตามลำธารน้ำตกในป่าดิบชื้น กินแมลงน้ำและสัตว์น้ำต่าง ๆ เป็นอาหาร ไข่มีเส้นผ่าศูนย์กลางราว 2.8-2.9 เซนติเมตร มีสีเหลืองหรือเขียวอมเทา มีทั้งแบบลอยและแบบจมและกึ่งจมกึ่งลอย
ปัจจุบัน พบแล้ว 3 ชนิด มีอยู่ 2 ชนิดที่พบบ่อยและนิยมเลี้ยงเป็นปลาสวยงาม ได้แก่ "O. koratensis" และ "O. pulchellus"
วอลเลย์บอลหญิงในโอลิมปิกฤดูร้อน 1992

วอลเลย์บอลหญิงในโอลิมปิกฤดูร้อน 1992 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 8 นับตั้งแต่ปี ค.ศ. 1964 จัดการแข่งขันระหว่างวันที่ 29 กรกฎาคม ถึง 8 สิงหาคม 1992 โดยวอลเลย์บอลหญิงทีมชาติคิวบา สามารถคว้าเหรียญทองไปครองได้เป็นสมัยแรก
การคัดเลือก.
"* สหภาพโซเวียต ผ่านการคัดเลือกในฐานะแชมป์วอลเลย์บอลหญิงในโอลิมปิกฤดูร้อน 1988 แต่ด้วยเนื่องจากสงครามภายในประเทศ จึงปรับเปลี่ยนชื่อจากสหภาพโซเวียต เป็น ทีมรวมเฉพาะกิจ"
"**ในการแข่งขันครั้งนี้ได้มีการเชิญทีมจากแอฟริกาเข้าร่วมแข่งขัน แต่ไม่มีทีมใดสนใจเข้าแข่งขัน ทำให้ต้องจัดรายการคัดเลือกระดับโลก แล้วนำแชมป์มาแข่งขันซึ่งได้แก่  ญี่ปุ่น
ทีม.
<templatestyles src="Col-begin/styles.css"/>
อันดับการแข่งขัน.
<templatestyles src="Col-begin/styles.css"/>
วอลเลย์บอลหญิงในโอลิมปิกฤดูร้อน 1988

วอลเลย์บอลหญิงในโอลิมปิกฤดูร้อน 1988 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 7 นับตั้งแต่ปี ค.ศ. 1964 จัดการแข่งขันระหว่างวันที่ 20 ถึง 29 กันยายน 1998 โดยวอลเลย์บอลหญิงทีมชาติสหภาพโซเวียต สามารถคว้าเหรียญทองไปครองได้เป็นสมัยที่ 4
การคัดเลือก.
"*  คิวบา ผ่านการคัดเลือกในฐานะรองแชมป์วอลเลย์บอลหญิงชิงแชมป์โลก 1986 แต่เนื่องจากสงครามระหว่างเกาหลีเหนือ และเกาหลีใต้ ทำให้คิวบาได้เลือกอยู่ฝั่งเกาหลีเหนือ ทำให้ไม่สามารถเข้าแข่งขันได้ภายในเกาหลีใต้ และถูกแทนที่โดย  บราซิล" 
"**  ญี่ปุ่น ผ่านการคัดเลือกในฐานะรองแชมป์วอลเลย์บอลหญิงชิงแชมป์เอเชีย 1987 เนื่องจาก  จีน ผ่านการคัดเลือกในฐานะแชมป์โอลิมปิกครั้งที่แล้ว
"*** ในการแข่งขันครั้งนี้ ได้มีการเชิญทีมจากแอฟริกา ให้เข้าแข่งขัน แต่ไม่มีทีมใดสนใจเข้าแข่งขัน จึงต้องจัดการแข่งขันรายการระดับโลกที่อิตาลี โดยคัดเอาแชมป์เข้ามาแข่งขัน
ซึ่งได้แก่  สหภาพโซเวียต 
รอบสุดท้าย.
<br>
<br>
<br>
อันดับการแข่งขัน.
<templatestyles src="Col-begin/styles.css"/>
วอลเลย์บอลหญิงในโอลิมปิกฤดูร้อน 1984

วอลเลย์บอลหญิงในโอลิมปิกฤดูร้อน 1984 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 6 นับตั้งแต่ปี ค.ศ. 1964 จัดการแข่งขันระหว่างวันที่ 20 กรกฎาคม ถึง 9 สิงหาคม 1984 โดยวอลเลย์บอลหญิงทีมชาติจีน สามารถคว้าเหรียญทองไปครองได้เป็นสมัยแรก
การคัดเลือก.
"*  สหภาพโซเวียต ,  คิวบา ,  เยอรมนีตะวันออก ขอถอนตัว เนื่องจากการสู้รบสงคราม แทนที่ด้วย  เยอรมนีตะวันตก,  เกาหลีใต้ and  แคนาดา."
"** ในการแข่งขันครั้งนี้ ได้มีการเชิญทีมจากแอฟริกาเข้าร่วมการแข่งขัน แต่ไม่มีทีมใดสนใจเข้าร่วมการแข่งขัน จึงเชิญ  บราซิล เข้าร่วมแข่งขันแทนในฐานะทีมรับเชิญ 
อันดับการแข่งขัน.
<templatestyles src="Col-begin/styles.css"/>
ข้าวฟ่าง

ข้าวฟ่าง, ข้าวฟ่างหางช้าง หรือ ข้าวฟ่างสมุทรโคดม (ชื่อวิทยาศาสตร์: "Sorghum bicolor") เป็นพืชปลูกในสกุลข้าวฟ่างและมีชื่อสามัญว่า sorghum เป็นพืชในวงศ์หญ้า อายุปีเดียว ต้นเดี่ยวหรือแตกกอที่โคน มีรากพิเศษเป็นรากฝอย ต้นตั้ง แห้งหรือฉ่ำน้ำ จืดหรือหวาน ส่วนกลางลำต้นมีลักษณะคล้ายฟองน้ำ มีช่วงว่างในส่วนพิธ ใบเรียงสลับ กาบล้อมลำต้นโดยส่วนของกาบซ้อนเหลื่อมกัน มีไขนวลปกคลุม ลิ้นใบสั้น มีขนปกคลุมตามขอบด้านบน มีปากใบทั้งสองด้าน ดอกช่อ ผลแบบธัญพืชกลมหรือปลายมน แหลม ใช้เป็นอาหารทั้งมนุษย์และสัตว์ และใช้เป็นพืชเชื้อเพลิง ข้าวฟ่างหวานเป็นสายพันธุ์ที่ใช้ปลูกเพื่อผลิตน้ำตาลและเอทานอล ต้นสูงกว่าพันธุ์กินเมล็ด
พันธุ์.
ข้าวฟ่างเป็นพืชที่มีความหลากหลายมาก แบ่งเป็น 5 กลุ่มพันธุ์คือ
การใช้ประโยชน์.
คาดว่าข้าวฟ่างมีถิ่นกำเนิดในเอธิโอเปีย จากนั้นแพร่กระจายไปตามเส้นทางการค้าหรือการเดินเรือ เป็นพืชอาหารที่สำคัญในแอฟริกาและเอเชีย และเป็นพืชอาหารสัตว์ที่สำคัญในสหรัฐและออสเตรเลีย ปรุงได้ทั้งโดยการค่วและต้ม ใช้ทำโจ๊ก อบขนมปัง หรือผลิตเบียร์ โดยใช้เมล็ดข้าวฟ่างไปเพาะให้งอก ในจีนใช้เมล็ดข้าวฟ่างผลิตเครื่องดื่มที่มีแอลกอฮอล์และน้ำส้มสายชู ต้นข้าวฟ่างใช้เป็นวัสดุก่อสร้าง เชื้อเพลิงและอาหารสัตว์ ลำต้นของข้าวฟ่างหวานใช้เป็นอาหารสัตว์และผลิตน้ำตาล
เมล็ดข้าวฟ่างมีแทนนินซึ่งทำให้โปรตีนในข้าวฟ่างย่อยได้น้อย โปรตีนในข้าวฟ่างส่วนใหญ่เป็นโพร์ลามีนที่ไม่มีคุณค่าทางอาหาร โปรตีนที่มีประโยชน์มีเพียง 8-9% ขาดกรดอะมิโน 3 ชนิดคือ ไลซีน เมทไทโอนีน และทรีโอนีน ลำต้นของข้าวฟ่างมีสารกลุ่มคูร์รินซึ่งจะสลายตัวได้เป็นกรดไฮโดรไซยานิก ที่เป็นอันตรายต่อสัตว์ สารนี้มีมากในใบอ่อนและหน่อ และต้นที่พบปัญหาแล้งจัด ต้นที่อายุมากขึ้น กรดไฮโดรไซยานิกจะลดลง เมื่อเป็นหญ้าแห้งหรือหญ้าหมัก สารนี้จะสลายตัวไป
นิรมิต

นิรมิต นวนิยายไทยแนวจินตนิมิตและชีวิต จากบทประพันธ์ของแก้วเก้า ได้รับรางวัลดีเด่นประเภทนวนิยายจากคณะกรรมการพัฒนาหนังสือแห่งชาติ ประจำปี พ.ศ. 2539 ถูกนำสร้างเป็นละครโทรทัศน์ครั้งแรกทางช่อง 7 HD ผลิตโดย บริษัท ดาราวิดีโอ จำกัด เขียนบทโทรทัศน์โดย ศัลยา กำกับการแสดงโดยสยาม สังวริบุตร เป็นการพลิกบทบาททางการแสดงครั้งสำคัญของธงไชย แมคอินไตย์ ประกบคู่กับอารียา สิริโสภา นางสาวไทย ปี พ.ศ. 2537 ร่วมด้วย ทรงสิทธิ์ รุ่งนพคุณศรี, มยุริญ ผ่องผุดพันธ์ และนักแสดงอีกมากมาย
เรื่องย่อ.
นิรมิต เป็นเรื่องราวของภูวงกับจินตนาการของเขา ที่สร้างขึ้นเพื่อทดแทนความต่างในชีวิตซึ่งตนไม่มี ด้วยอำนาจพิเศษที่เขาทำให้ภาพวาดจินตนาการเป็นตัวเป็นตนขึ้นมาได้ แต่แล้วกลับควบคุมมันไม่ได้ และมันกลับก้าวเข้ามาหาเขาเพื่อที่จะทำลายเขาลงเสียเอง ภูวง เป็นผู้สร้างมนุษย์ 2 คนนี้ขึ้นมา โดยใช้ความสามารถในการวาดรูปของเขาเพื่อสร้าง ภังคี ให้เป็นตัวแทนของเขา ทำในสิ่งที่เขาทำไม่ได้ เป็นไม่ได้ ภูวงสร้างภังคีขึ้นมาจากความโกรธแค้นของเขา จึงทำให้ภังคีมีแต่ความชั่วร้าย เป็นปีศาจร้ายที่ไม่มีชีวิตจิตใจ มีแต่ทำลาย ไม่มีชีวิตจิตใจ มีแต่ความโหดร้าย ทารุณ ภูวงจึงเกิดสำนึกผิดคิดสร้างอีกคนนึงขึ้นมาเพื่อปราบภังคี แต่ครั้งนี้ภูวงได้สร้างจากความรัก ความดี ใสสะอาด บริสุทธิ์ ทำให้เกิดเป็น ไทวัน
วอลเลย์บอลหญิงในโอลิมปิกฤดูร้อน 1980

วอลเลย์บอลหญิงในโอลิมปิกฤดูร้อน 1980 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 5 นับตั้งแต่ปี ค.ศ. 1964 จัดการแข่งขันระหว่างวันที่ 21 ถึง 29 กรกฎาคม 1980 โดยวอลเลย์บอลหญิงทีมชาติสหภาพโซเวียต สามารถคว้าเหรียญทองไปครองได้เป็นสมัยที่ 3
อันดับการแข่งขัน.
<templatestyles src="Col-begin/styles.css"/>
โครงการแก้ไขปัญหาความยากจน

โครงการแก้ไขปัญหาความยาจน หรือชื่อย่อว่า กข.คจ. เป็นโครงการแก้ไขปัญหาความยากจนของประชาชนชาวชนบทในประเทศไทย เริ่มต้นดำเนินการในปี พ.ศ. 2536 โดยมติคณะรัฐมนตรีของนายชวน หลีกภัย มีกรมการพัฒนาชุมชน เป็นหน่วยงานรับผิดชอบ
ประวัติ.
รัฐบาลนายชวน หลีกภัย ได้มีมติคณะรัฐมนตรี เมื่อวันที่ 1 สิงหาคม พ.ศ. 2536 เห็นชอบให้กระทรวงมหาดไทย ดำเนินโครงการ กข.คจ. ระยะที่ 1 ระหว่างปี พ.ศ. 2536-2539 และขยายถึงปี พ.ศ. 2540 และมีมติคณะรัฐมนตรีอีกครั้งเมื่อวันที่ 17 มิถุนายน พ.ศ. 2540 ให้กระทรวงมหาดไทย ขยายผลโครงการดังกล่าวครอบคลุมทุกหมู่บ้านทั่วประเทศไทย
ในปี 2544 ยังคงเหลือเป้าหมายอีกจำนวน 10,412 หมู่บ้าน ที่ยังไม่ได้รับงบประมาณ และรัฐบาลของพันตำรวจโท ทักษิณ ชินวัตร (ยศในขณะนั้น) ได้มีนโยบายกองทุนหมู่บ้านและชุมชนเมือง เพื่อสนับสนุนเงินทุนให้แก่หมู่บ้านและชุมชนเมืองแห่งละ 1 ล้านบาท ซึ่งมีลักษณะคล้ายคลึงกับโครงการ กข.คจ. จึงมิได้รับการสนับสนุนงบประมาณโครงการต่อไป
การดำเนินการ.
โครงการ กข.คจ. เป็นโครงการที่สนับสนุนเงินทุนในระดับหมู่บ้านสำหรับครัวเรือนเป้าหมายยืมไปประกอบ อาชีพ โดยไม่มีดอกเบี้ย และมอบอำนาจให้คณะกรรมการกองทุน กข.คจ.ประจำหมู่บ้าน รับผิดชอบบริหารจัดการเงินทุนของหมู่บ้าน
โดยมีวัตถุประสงค์เพื่อกระจายโอกาสให้คนยากจนระดับครัวเรือนในหมู่บ้านเป้าหมายมีเงินทุนในการประกอบอาชีพเพื่อเพิ่มรายได้ และพัฒนาคุณภาพชีวิตของคนยากจนให้ดีขึ้นตามเกณฑ์ความจำเป็นพื้นฐาน (จปฐ.)
นางชฎา

นางชฎา เป็นละครโทรทัศน์ไทยที่สร้างขึ้นจากบทประพันธ์ของ ภาคินัย (ภาคินัย กสิรักษ์) ดัดแปลงเป็นบทโทรทัศน์โดย สวิตตา นำแสดงโดย กันต์ กันตถาวร,ดาวิกา โฮร์เน่,อัทธนียา เอี่ยมวสันต์,ประชากร ปิยะสกุลแก้ว,ทองภูมิ สิริพิพัฒน์,ปรียาดา สิทธาไชย,ญาณิกา ทองประยูร,จักรพันธ์ วงศ์คณิต และนักแสดงมากฝีมืออีกมากมาย กำกับการแสดงโดย นิว ชนัญญาภัค และได้ กฤษฎา เตชะนิโลบล มาทำหน้าที่เป็นผู้ช่วยผู้กำกับการแสดง (เนื่องจากมีปัญหาทางสุขภาพจึงทำหน้าที่เป็นผู้ช่วยผู้กำกับแทน) สร้างโดย บริษัท โพลีพลัส เอ็นเตอร์เทนเม้นท์ จำกัด อำนวยการผลิตโดย อรพรรณ วัชรพล ลงเสียงประกอบโดย ห้องเสียงประเสริฐ เริ่มตอนแรกวันที่ 25 มีนาคม พ.ศ. 2558 และจบวันที่ 20 พฤษภาคม พ.ศ. 2558 ออกอากาศทุกวันพุธ-พฤหัสบดี เวลา 20.20 น. - 22.30 น. ทางสถานีโทรทัศน์สีกองทัพบกช่อง 7 ภายหลังได้มีการนำละครเรื่องนี้มาออกอากาศซ้ำอีกครั้งในปี พ.ศ. 2559 โดยออกอากาศในเวลา 14.00 - 16.00 น. ทุกวันจันทร์-ศุกร์ เริ่มตอนแรกตั้งแต่วันที่ 24 มีนาคม พ.ศ. 2559 หลังจากนั้น ก็นำมารีรันอีกครั้ง ในปี พ.ศ.2564 ช่วงต้นปี เวลา 09.30 - 11.25 น. ตั้งแต่ วันที่ 13 มกราคม และจบ 4 กุมภาพันธ์ หลังจากนั้นไม่นาน ช่วงปลายปี พ.ศ.2564 ได้มีการนำมารีรันในเวลา 18.45 - 19.45 น. ตั้งแต่วันที่ 15 ธันวาคม พ.ศ.2564 ถึง 16 มกราคม พ.ศ.2565 หลังจากนั้นได้นำมารีรันอีกครั้ง ในเวลา 21.40 - 22.30 น. ตั้งแต่วันที่ 8 สิงหาคม พ.ศ.2567 เป็นต้นไป
"นางชฎา" เป็นละครที่มีเรตติ้งเฉลี่ยสูงสุดในปี 2558 มีเรตติ้งเฉลี่ยทุกตอน ที่ 11.465 ถือเป็นละครที่มีเรตติ้งสูงสุดอันดับ 3 รองจาก "บุพเพสันนิวาส" และ "นาคี"นับตั้งแต่มีทีวีดิจิทัล
ภาคต่อ.
จะใช้ชื่อเรื่องว่า นางชฏา 2
รถไฟรางเบาแดลลัส

รถไฟรางเบาแดลลัส เป็นระบบรถไฟฟ้าในเมืองแดลลัส รัฐเท็กซัส สหรัฐ มีระยะทางรวม มีจำนวน 4 เส้นทาง ทำให้เป็นระบบรถไฟฟ้ารางเบาที่ยาวที่สุดในสหรัฐ จำนวนผู้โดยสาร 43,400 คนต่อวัน ใช้ระบบ Kinki Sharyo SLRV ("รถรางเบาสุด") และรถไฟฟ้าจำนวน 163 คันได้รับการดัดแปลงในช่วงปี 2000 เพื่อง่ายต่อการขึ้นและเพิ่มความจุของผู้โดยสาร
ปลาบู่น้ำตกเชียงใหม่

ปลาบู่น้ำตกเชียงใหม่ (ชื่อวิทยาศาสตร์: "Rhinogobius chiengmaiensis"; คำอ่าน /ไร-โน-โก-บิ-อัส-เชียง-ใหม่-เอ็น-ซิส/) ปลาน้ำจืดขนาดเล็กชนิดหนึ่ง ในวงศ์ปลาบู่ (Gobiidae)
ลำตัวทรงกระบอก แก้มมีจุดประคล้ายพริกไทยป่นสีคล้ำ ลำตัวสีน้ำตาลแดงและมีลายประสีคล้ำ ครีบหลังอันแรกมีลายแต้มสีดำบนลายสีอิฐ ครีบอื่นใส มีประสีอิฐหรือคล้ำ ครีบก้นสีเหลืองและขอบสีดำ อาศัยอยู่ในลำธารที่ตื้นและน้ำเชี่ยวปานกลาง มีกรวดหินและพื้นทราย อาหารได้แก่ แมลงน้ำขนาดเล็กและลูกปลาขนาดเล็ก
มีความยาวประมาณ 4-5 เซนติเมตร จัดเป็นปลาเฉพาะถิ่นที่พบได้เฉพาะในลำธารน้ำไหลเชี่ยวบริเวณที่เป็นน้ำตกหรือป่าดิบในพื้นที่ของจังหวัดเชียงใหม่ ในประเทศไทยเท่านั้น
มีพฤติกรรมวางไข่ติดไว้กับผนังของก้อนหินในลำธารที่อยู่อาศัย ปลาตัวผู้จะทำหน้าที่คอยปกป้องดูแลไข่
นิยมเลี้ยงเป็นปลาสวยงาม
รถไฟใต้ดินชัยปุระ

รถไฟใต้ดินชัยปุระ  เป็นเส้นทางรถไฟฟ้าในเมืองชัยปุระ รัฐราชสถาน ประเทศอินเดีย เริ่มต้นการก่อสร้างในวันที่ 13 พฤศจิกายน ค.ศ. 2010 และเปิดให้บริการเมื่อวันที่ 3 มิถุนายน ค.ศ. 2015
ระบบรถไฟฟ้า.
ในเดือนธันวาคม ค.ศ. 2011 บริษัท BEML ชนะการประกวดราคารถไฟฟ้า โดยจะจัดหารถไฟฟ้า 4 คันต่อขบวน รวม 10 ขบวน ในอนาคตอาจมีการวางแผนเพิ่มเป็น 6 คันต่อขบวน โดยลักษณะรถไฟฟ้ามีความคล้ายคลึงกับรถไฟใต้ดินเดลี สายสีม่วง และสายสีเขียว
อี จ็อง-ชิน

อี จอง-ชิน(이정신, เกิด 15 กันยายน 2534) เป็น นักร้อง นักดนตรี นายแบบ ชาวเกาหลีใต้ หรือชื่อที่ใช้ในการแสดงว่า จ็องชิน รู้จักในสถานะสมาชิกวง CNBLUE
ประวัติ.
อี จอง-ชิน เกิดวันที่ 15 กันยายน 2534 ในเมืองโกยัง โซล จ็องชินเรียนจบจากโรงเรียนมัธยมในเมืองโกยัง
อาชีพ.
การเปิดตัว.
เขาได้รับการฝึกฝนมาก่อนกับ เอฟเอ็นที ในปี 2009 เขาได้เข้าวง CNBLUE แทนคว็อน กวัง-จิน นอกจากนี้เขายังทำหน้าที่เป็นมือเบส ร้อง แร็ปสำรองอีกด้วย
การเปิดตัวเป็นนายแบบ.
ลีจองชินเป็นสมาชิกที่อายุน้อยที่สุดของวง CNBLUE และส่วนสูง 188.3 ซม.
ในปี 2010 จ็องชินได้รับโอกาสในการเดินแบบของงาน "2010 โซลคอลเลกชัน" โดยนักออกแบบ ซ็อง ฮเย-บัง 
ในปี 2011 จ็องชินได้รับโอกาสในการเดินแบบของงาน Seoul's Fashion Walk showของนักออกแบบ ซง จิน-โฮ 
ในปี 2012 จ็องชินได้รับโอกาสในกาสในการเดินแฟนชั่นในงานสิงค์โปร์แฟนชั่นวีคแต่ไม่สามารถไปได้เพราะมีตารางงานอันแสนยุ่งเขาก็ได้มีโอกาสในถ่ายนิตยสาร Cosmopolitan Magazine's ประจำเดือนพฤษภาคม เป็นนายแบบร่วมกับ ซเว จุน-ย็อง และในการถ่ายนิตยสารสิ่งนี้ทำให้จ็องชินเปลี่ยนภาพลักษณ์ไปอีกคนหนึ่งเลย และเขาได้ถ่ายนิตยสารอีกฉบับหนึ่งประจำเดือนมิถุนายน
รถไฟใต้ดินมุมไบ

มุมไบเมโทร  เป็นระบบขนส่งมวลชนทางเร็วในพื้นที่เมืองมุมไบและภูมิภาคนครมุมไบ ในรัฐมหาราษฏระ ประเทศอินเดีย โดยออกแบบและสร้างขึ้นเพื่อแก้ไขปัญหาการจราจรติดขัดในเมืองและช่วยรับมือกับรถไฟชานเมืองมุมไบซึ่งมีการใช้งานมาเกินขีดจำกัด โครงการประกอบด้วยสามเฟสในระยะเวลาก่อสร้างรวม 15 ปี โดยคาดการณ์แล้วเสร็จสมบูรณ์ในปี 2025 รวมความยาว (24% ใต้ดิน, ส่วนที่เหลือยกระดับ) รวม 226 สถานี
ข้อมูลจากเดือนสิงหาคม 2018 มุมไบเมโทรมีสายรถที่เปิดให้บริการแล้ว 1 สาย คือ สาย 1 ซึ่งเป็นรถไฟฟ้ายกระดับ เดินทางระหว่างวรโสวา และ ฆาตโกปัร และมีอีกสี่สายที่กำลังก่อสร้างอยู่ในระยะต่าง ๆ กัน
Network.
Lines on the Mumbai Metro are currently identified by numbers. In March 2016, MMRDA Metropolitan Commissioner, U.P.S. Madan, announced that all lines on the system would be color-coded after more lines are opened.
Future Lines.
Under Construction.
<templatestyles src="Legend/styles.css" />  UC → Under construction
Approved.
<templatestyles src="Legend/styles.css" />  APR → "Approved"
เดนเจอรัส (เพลงไมเคิล แจ็กสัน)

เดนเจอรัส  เป็นเพลงแนวอาร์แอนด์บี, แดนซ์ป็อป, นิวแจ็กสวิง โดยนักร้องชาวอเมริกัน ไมเคิล แจ็กสัน เพลงนี้ปรากฏในรายการเพลงที่สิบสี่และสุดท้ายในสตูดิโออัลบั้มเดี่ยวของแจ็คสันในชื่อเดียวกัน วางจำหน่ายในเดือนพฤศจิกายน ค.ศ. 1991 แต่งโดย ไมเคิล แจ็กสัน ,บิลลี บอทททริลล์ และเท็ดดี ไรลีย์ เพลงที่ได้รับการวางแผนเป็นหนึ่งในสิบจากอัลบั้มกำหนดไว้สำหรับการเปิดตัวในเดือนมกราคม ค.ศ. 1994 แต่แผนเหล่านี้ถูกยกเลิกเนื่องจากข้อกล่าวหาการล่วงละเมิดทางเพศเด็กที่ถูกทำโดยแจ็คสันในเดือนสิงหาคม ค.ศ. 1993
รถโดยสารประจำทางไฟฟ้า

รถโดยสารประจำทางไฟฟ้า  เป็นระบบขนส่งมวลชนประเภทรถโดยสารประจำทาง ที่รับกระแสไฟฟ้าจากลวดเหนือหัวเช่นเดียวกันกับรถรางหรือรถไฟฟ้าใต้ดิน มักพบตามแถบทวีปยุโรป โดยเฉพาะอดีตประเทศของสหภาพโซเวียต
สำนักการขนส่งกรุงโตเกียว

สำนักการขนส่งกรุงโตเกียว (東京都交通局 "โทเกียว-โตะ โคซือ-เคียวกุ") เป็นหน่วยงานขององค์การปกครองกรุงโตเกียว รับผิดชอบในการดำเนินกิจการขนส่งสาธารณะในพื้นที่โตเกียว เช่น รถบัสประจำทาง และรถไฟใต้ดินโทเอ
รถไฟใต้ดินโทเอ.
"บทความหลัก : รถไฟใต้ดินโทเอ"
รถไฟใต้ดินโทเอ ให้บริการรถไฟใต้ดิน 4 สาย ซึ่งเป็นการเสริมกับรถไฟใต้ดินอีก 9 สายที่ดำเนินการโดยโตเกียวเมโทร
รถรางโตเกียวซากูระ.
"บทความหลัก : รถรางโทเด็งสายอารากาวะ"
รถรางโตเกียวซากูระ (ชื่อเรียกทั่วไปของ รถรางโทเด็งสายอารากาวะ ซึ่งเป็นสายรถรางสายสุดท้ายที่ยังเหลืออยู่จากระบบรถรางขนาดใหญ่ในอดีตของโตเกียว)เป็นเส้นทางรถรางแบบไฮบริด/รถไฟเบา ที่มีทั้งหมด 30 สถานี
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
คบเพลิง

คบเพลิง หรือ คบไฟ  เป็นอุปกรณ์ให้แสงสว่างชนิดหนึ่ง
แบบดั้งเดิมจะทำจากท่อนไม้ที่ปลายด้านหนึ่งพันด้วยผ้าชุบน้ำมันดินหรือสารติดไฟอื่นๆ
เมื่อนำมาให้แสงสว่างในอาคาร เช่น ปราสาท หรือสุสาน จะติดตั้งไว้บนเชิงแขวนผนัง
ปัจจุบันคบเพลิงไม่ได้ใช้ในการให้แสงสว่างเพียงอย่างเดียว แต่จะใช้เป็นสัญลักษณ์ในงานพิธี (เช่น งานกีฬา)
หรือเป็นส่วนหนึ่งของการละเล่นต่างๆ ด้วย